روسیا خاریجی ایشلر ناظیری سئرگئی لاوروو، سوریه موخالیفتی مذاکیره عالی قورولو باشقانی نصر حریری ایله سوریه مسئله‌سی‌نین سیاسی حلّی مقامیندا گؤروشوب.
ناظیرلیک‌دن ائدیلن یازی‌لی آچیقلامادا، لاورووون حریری و برابرین‌دکی هیات ایله بیر آرایا گلدیگی بیلدیریلدی.
سوریه بحرانی‌نین سرعت‌لی شکیلده سیاسی حلّ اولونماسینا احتیاج دویولدوغو قئید ائدیلن آچیقلامادا، گؤروشمه'ده، سوریه و اطرافین‌داکی موجود وضعیت حاقیندا صمیمی شکیلده فیکیر موبادیله‌سی آپاریلدیغی ایفاده ائدیلیب.
روسیانین سوریه'نین حاکمیت، موستقیل‌لیک و اراضی بوتؤو‌لوگونه اولان صداقتینی وورغولادیغی بیل‌دیریلن آچیقلامادا،
"روس طرفی، بیرلشمیش میللت‌لر امنیت شوراسی‌نین 2254 (ب.م.گ.ک) سایلی قراری و سوریه میللی دیالوق کونگره'سی‌نین قرارلارینا اساس‌لانان سوریه‌لی‌لر آراسیندا تأثیرلی بیر دیالوقون قورولماسینا یاردیمچی اولماق مسئله‌سین‌دکی قتیتینی بیر داها تصدیق ائتمیش‌دیر". قیمتلندیرمه‌سینده آپاریلیب.
آچیقلامادا، سوریه‌لی موخالیف نماینده هیاتی ایله گؤروشمه'ده روسیا پرزیدنتی ولادیمیر پوتین'ین یاخین شرق و آفریقا اؤزل تمثیلچی‌سی میخائیل بوگدانووون دا حاضیر اولدوغو ایفاده ائدیلیب.
